Պետությունների ղեկավարները շքերթին հետեւում էին հատուկ պատրաստված տրիբունաներից։ Ակնհայտ երեւում էր, որ միանգամայն տարբեր աշխարհաքաղաքական ուղղվածության, նույնիսկ հակընդդեմ շահեր ունեցող պետությունների ղեկավարները միմյանց հետ շփվելիս ընդգծված բարյացակամ էին՝ տոնին համահունչ։ Իհարկե հետաքրքիր էր, որ երբ երկրի ղեկավարների համար նախատեսված տրիբունա եկավ Ֆրանսիայի նախագահ Ժակ Շիրակը, մինչ այդ ամպամած եղանակը բացվեց։ Ի դեպ, Մոսկվայի քաղաքապետի կարգադրությամբ, 12 հատուկ օդանավերի միջոցով երեկվա տոնակատարության ժամանակ ապահովվեց առանց տեղումների եղանակ։